BBL สินเชื่อฟื้นตัวครึ่งหลังปีนี้ โบรกฯเชียร์ซื้อ PBV ต่ำกว่า 1 เท่า
BBL สินเชื่อฟื้นตัวครึ่งหลังปีนี้ โบรกฯเชียร์ซื้อ PBV ต่ำกว่า 1 เท่า
8 พ.ค. 2560

บล.บัวหลวง ระบุในบทวิเคราะห์(8 พ.ค.) ว่า หลังจากที่ธนาคารกรุงเทพ จำกัด (มหาชน) หรือ BBL รายงานการเติบโตของสินเชื่อลดลงเล็กน้อย 0.9% เทียบไตรมาสก่อนหน้า ในไตรมาส 1/60 แต่ยังคงคาดการเติบโตของสินเชื่อทั้งปีที่ 4% (ระดับ low end จากเป้าหมายของบริษัทที่ 4 – 6%) ประเมินอุปสงค์ของสินเชื่อจะฟื้นตัวในช่วงครึ่งหลังปี 60 ตามการฟื้นตัวของภาพเศรษฐกิจโดยรวมและโครงการโครงสร้างพื้นฐานจากทางภาครัฐ
สำหรับภาพ NPL เรามองว่า BBL จะยังสามารถรักษาระดับ NPLs/loans ให้ไม่สูงกว่าในปี 2016 ได้ ซึ่ง NPLs/loans อยู่ที่3.5%ในช่วงปลายเดือนมี.ค.เพิ่มขึ้นจาก 3.2% ณ สิ้นปี 2016 ในขณะที่ Loan loss coverage ยังอยู่ในระดับสูงที่ 160%
ยังคงไม่มีความกังวลเป็นพิเศษต่อคุณภาพสินทรัพย์ของ BBL เนื่องจากพอร์ทกว่า 60% ประกอบด้วย Corporate และ Offshore ซึ่งทั้งคู่มีอัตราการ default น้อยกว่า SME และ สินเชื่อรายย่อยราคาหุ้นตอนนี้เทรดอยู่ในระดับ PBV 0.8 เท่า ต่ำกว่า ค่าเฉลี่ยระยะยาวที่ 1.2 เท่า ยังคงคำแนะนำ ซื้อ ราคาเป้าหมาย 213.00 บาท